CELEX: 52007PC0222
Language: ro
Date: 2007-04-25
Title: Propunere de decizie a Consiliului privind poziţia pe care trebuie să o adopte Comunitatea în cadrul Consiliului de Miniştri ACP-CE cu privire la o decizie de realocare a unei părţi din rezerva pachetului pentru dezvoltare pe termen lung al celui de-al 9-lea Fond European de Dezvoltare (FED) în favoarea alocării pentru cooperarea intra-ACP în cadrul pachetului pentru cooperare şi integrare regională al celui de-al 9-lea FED

COMISIA COMUNITĂŢILOR EUROPENE

                                                      Bruxelles, 25.4.2007
                                                      COM(2007) 222 final

                                          Propunere de

                                  DECIZIE A CONSILIULUI

        privind poziţia pe care trebuie să o adopte Comunitatea în cadrul Consiliului de
     Miniştri ACP-CE cu privire la o decizie de realocare a unei părţi din rezerva pachetului
       pentru dezvoltare pe termen lung al celui de-al 9-lea Fond European de Dezvoltare
      (FED) în favoarea alocării pentru cooperarea intra-ACP în cadrul pachetului pentru
                    cooperare şi integrare regională al celui de-al 9-lea FED

                                     (prezentată de Comisie)

RO                                                                                              RO
 ---pagebreak---                                        EXPUNERE DE MOTIVE

     Anexa I la Acordul de parteneriat ACP-CE semnat la Cotonou la 23 iunie 2000 şi revizuit la
     Luxemburg la 25 iunie 2005 (denumit în continuare „Acordul ACP-CE”) precizează că, în
     cazul în care fondurile prevăzute în oricare dintre instrumentele Acordului ACP-CE sunt
     epuizate înainte de expirarea Protocolului financiar, Consiliul comun de Miniştri ACP-CE
     trebuie să ia măsurile corespunzătoare. Data limită până la care mai pot fi angajate fondurile
     Protocolului financiar acoperite de cel de-al 9-lea Fond European de Dezvoltare este stabilită
     la 31 decembrie 2007. Ultima reuniune a Consiliului comun de Miniştri ACP-CE anterioară
     acestui termen limită va avea loc la 25 mai 2007.

     În conformitate cu articolele 5 şi 11 din anexa IV la Acordul ACP-CE, Comisia trebuie să
     efectueze o evaluare finală a cooperării cu statele şi regiunile ACP, care poate conduce la o
     revizuire a alocării resurselor. Concluziile evaluării finale efectuate în 2006 în cadrul celui de-
     al 9-lea FED au fost prezentate comitetului de gestionare a FED la 23 ianuarie 2007, în
     conformitate cu articolul 16 din Acordul intern între reprezentaţii guvernelor statelor membre,
     reuniţi în cadrul Consiliului, privind finanţarea şi gestionarea ajutorului comunitar în cadrul
     Protocolului financiar la Acordul ACP-CE finanţat din cel de-al 9-lea FED, semnat la 18
     septembrie 2000. Reuniunea a aprobat concluziile evaluării finale.

     Având în vedere realocările de resurse determinate de această evaluare finală şi noile nevoi
     identificate pentru a fi finanţate din alocarea intra-ACP a celui de-al 9-lea FED în cadrul
     pachetului pentru cooperare şi integrare regională, instrumentul pentru dezvoltare pe termen
     lung utilizat pentru finanţarea programelor orientative naţionale va avea sold creditor, în timp
     ce instrumentul utilizat pentru finanţarea proiectelor şi programelor intra-ACP va trebui
     reconstituit.

     Prin urmare, poziţia propusă a fi adoptată de către Comunitate în cadrul Consiliului de
     Miniştri ACP-CE din mai 2007 constă în transferarea sistematică a tuturor soldurilor restante
     din rezerva pentru dezvoltare pe termen lung către alocarea intra-ACP, care trebuie utilizată
     după cum urmează:

     – 176,7 milioane de euro, retrase din pachetele individuale ale ţărilor destinate acoperirii
       nevoilor neprevăzute, în vederea constituirii unor pachete regionale care să acopere
       asistenţa umanitară şi de urgenţă, atunci când această asistenţă nu poate fi finanţată din
       bugetul comunitar;

     – 50 de milioane de euro în vederea constituirii unui fond intra-ACP pentru finanţarea
       mecanismului FLEX, care vizează atenuarea efectelor negative ale instabilităţii veniturilor
       din export pentru anii de aplicare 2005 şi 2006. În trecut, mecanismul FLEX era finanţat
       din pachetele individuale ale ţărilor destinate acoperirii nevoilor neprevăzute (pachetul
       „B”); întrucât aceste fonduri au fost epuizate în mai multe ţări eligibile pentru finanţare
       prin mecanismul FLEX, se propune consolidarea finanţării FLEX la nivel intra-ACP;

     – 10 milioane de euro în vederea constituirii unei rezerve destinate să finanţeze un proiect
       regional în regiunea SADC (Comunitatea de Dezvoltare a Africii de Sud), existând un risc
       ridicat ca acesta să nu fie estimat la timp pentru a putea permite angajarea fondurilor
       înainte de sfârşitul anului 2007; în cazul în care acest proiect nu primeşte un aviz favorabil
       din partea Comitetului FED până la sfârşitul lunii iulie, fondurile vor fi transferate în
       rezerva intra-ACP pentru alte scopuri;

RO                                                   2                                                     RO
 ---pagebreak---      – aproximativ 185 de milioane de euro, sub forma unui pachet intra-ACP, în vederea
       mobilizării sale după cum urmează:

             • 80 de milioane de euro ca fond de tranziţie pentru Instrumentul Financiar pentru
               Pace în Africa, dintre care 45 de milioane de euro pe baza fondurilor intra-ACP
               disponibile înainte de reconstituirea fondurilor acestuia, menţionată la articolul 1,
               şi 35 de milioane de euro după această reconstituire;

             • 5,5 milioane de euro în vederea contribuţiei la cheltuielile curente ale
               Secretariatului ACP pentru 2008, destinate să acopere necesităţile tranzitorii ale
               acestuia până la intrarea în vigoare a celui de-al 10-lea FED;

             • 2,5 milioane de euro pentru consolidarea mecanismului financiar pentru cooperare
               tehnică intra-ACP, utilizat în primul rând pentru acoperirea nevoilor de asistenţă
               tehnică, în special pentru pregătirea proiectelor în vederea celui de-al 10-lea FED;

             • 35 de milioane de euro pentru sprijinul financiar FLEX pentru anul de aplicare
               2006;

             • 4 milioane de euro ca reportare urgentă a unui program de eradicare a pestei
               bovine în Africa (PACE);

             • 38 de milioane de euro ca o contribuţie suplimentară a FED la Fondul Global de
               Luptă împotriva HIV/SIDA, Tuberculozei şi Malariei (GFATM)

             • 20 de milioane de euro pentru constituirea unei mici rezerve prudenţiale destinate
               finanţării nevoilor noi şi neprevăzute, inclusiv pentru eventuale acţiuni specifice
               în domeniul sănătăţii, mediului sau privind migraţia şi dezvoltarea în Africa.

     Valoarea pachetului intra-ACP de 185 de milioane de euro se bazează pe soldurile existente la
     sfârşitul anului 2006 (46 de milioane de euro) şi pe o estimare a dezangajărilor în 2007 din
     proiecte şi programe finanţate din cel de-al 9-lea FED şi din FED anterioare. Este posibil ca
     această sumă să fie supra sau subestimată.

     În cazul unei supraestimări, acest lucru va avea un impact asupra programului FLEX pentru
     anul de aplicare 2006 şi/sau pentru cele 20 de milioane de euro alocate pentru nevoi noi şi
     neprevăzute, care vor trebui reduse pentru a compensa deficitul.

     În cazul în care dezangajările se dovedesc a fi fost subestimate sau în cazul în care fondurile
     alocate în pachetul intra-ACP menţionat anterior nu sunt utilizate în totalitate, orice fonduri
     suplimentare vor fi utilizate după cum urmează, în ordine descrescătoare a priorităţii:

             • până la 20 de milioane de euro pentru a suplimenta fondurile Instrumentului
               Financiar pentru Pace în Africa;

             • până la 15 milioane de euro pentru a suplimenta sprijinul financiar FLEX pentru
               anul de aplicare 2006 până la o valoare totală de 50 de milioane de euro,
               comparabilă cu cea alocată pentru anul de aplicare 2005;

             • orice alte fonduri suplimentare vor fi transferate Parteneriatului pentru
               infrastructură în Africa ca avans pentru angajamentele din cel de-al 10-lea FED.

RO                                                 3                                                   RO
 ---pagebreak---      Prin urmare, Comisia propune adoptarea de către Consiliu a deciziei anexate.

RO                                                4                                 RO
 ---pagebreak---                                               Propunere de

                                         DECIZIE A CONSILIULUI

        privind poziţia pe care trebuie să o adopte Comunitatea în cadrul Consiliului de
     Miniştri ACP-CE cu privire la o decizie de realocare a unei părţi din rezerva pachetului
       pentru dezvoltare pe termen lung al celui de-al 9-lea Fond European de Dezvoltare
      (FED) în favoarea alocării pentru cooperarea intra-ACP în cadrul pachetului pentru
                    cooperare şi integrare regională al celui de-al 9-lea FED

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 310,
     coroborat cu articolul 300 alineatul (2) a doua liniuţă,

     având în vedere Acordul de parteneriat ACP-CE, semnat la Cotonou la 23 iunie 20001 şi
     Acordul de parteneriat ACP-CE revizuit, semnat la Luxemburg la 25 iunie 20052 (denumit în
     continuare „Acordul ACP-CE”),

     având în vedere Acordul intern între reprezentanţii guvernelor statelor membre, reuniţi în
     cadrul Consiliului, privind finanţarea şi gestionarea ajutorului comunitar în cadrul
     Protocolului financiar la Acordul ACP-CE finanţat din cel de-al nouălea FED şi semnat la 18
     septembrie 2000 (denumit în continuare „Acordul intern”)3,

     având în vedere propunerea Comisiei,

     întrucât:

     (1)    Articolul 15 din Acordul ACP-CE instituie un Consiliu de Miniştri ACP-CE cu
            competenţe de decizie în temeiul acordului menţionat anterior, iar alineatul (8) din
            anexa I la Acordul ACP-CE o autorizează să ia măsurile corespunzătoare în cazul în
            care se epuizează fondurile prevăzute în oricare dintre instrumentele acordului.

     (2)    În conformitate cu articolele 5 şi 11 din anexa IV la Acordul ACP-CE, Comisia
            trebuie să efectueze o evaluare finală a programelor sale naţionale şi regionale cu
            statele şi regiunile ACP. După încheierea evaluării finale, Comisia poate, în numele
            Comunităţii, să revizuiască alocarea resurselor ţinând seama de nevoile curente şi de
            rezultatele obţinute de statele sau regiunile ACP în cauză.

     (3)    Articolul 12 alineatul (2) din anexa IV la Acordul ACP-CE prevede că, pentru a ţine
            seama de noile nevoi de creştere a impactului activităţilor intra-ACP, Comisia poate
            mări alocarea pentru cooperarea intra-ACP.

     1
             JO L 317, 15.12.2000, p. 3.
     2
             JO L 287, 28.10.2002, p. 4.
     3
             JO L 317, 15.12.2000, p. 355.

RO                                                 5                                                RO
 ---pagebreak---      (4)    Decizia nr. 2005/446/CE din 30 mai 2005 a reprezentanţilor guvernelor statelor
            membre, reuniţi în cadrul Consiliului, stabileşte data de 31 decembrie 2007 ca dată
            limită până la care mai pot fi angajate fondurile celui de-al nouălea Fond European de
            Dezvoltare (denumit în continuare „FED”)4.

     (5)    În contextul evaluării finale a celui de-al 9-lea FED, au fost făcute previziuni cu
            privire la dezangajările care vor fi efectuate înainte de sfârşitul anului 2007 din FED
            anterioare şi cu privire la realocarea acestora.

     (6)    Pe baza concluziilor evaluării finale, a dezangajărilor previzionate şi a realocării
            propuse a acestora, s-a efectuat o estimare a fondurilor neangajate sau disponibile
            înainte de sfârşitul anului 2007 în rezerva pentru dezvoltare pe termen lung şi în
            rezerva intra-ACP.Au fost estimate, de asemenea, noile nevoi pentru care pot fi
            pregătite şi angajate proiecte şi programe înainte de sfârşitul anului 2007 şi pentru care
            trebuie făcute provizioane în rezerva pentru dezvoltare pe termen lung şi în rezerva
            intra-ACP. Comitetul FED a fost consultat şi a dat un aviz favorabil cu privire la
            concluziile evaluării finale.

     (7)    În cazul multor ţări, pachetele B destinate acoperirii nevoilor neprevăzute sunt
            epuizate sau se pot dovedi insuficiente pentru a răspunde eventualelor nevoi umanitare
            şi de urgenţă prevăzute la articolele 72 şi 73 din Acordul de parteneriat ACP-CE sau
            pentru a atenua efectele negative ale instabilităţii veniturilor din export, menţionate la
            articolul 68 din Acordul de parteneriat ACP-CE (FLEX); în cazul altor ţări, aceste
            pachete B rămân neutilizate.

     (8)    Prin urmare, se propune transferarea tuturor soldurilor neangajate din cadrul
            pachetelor B în rezerva intra-ACP, în vederea constituirii, pe baza fondurilor
            transferate, a cinci noi pachete B regionalizate, consolidate proporţional cu fondurile
            transferate din pachetele B ale ţărilor din fiecare regiune, precum şi a unei rezerve
            intra-ACP pentru asistenţă de urgenţă, în conformitate cu articolul 72 alineatul (3)
            literele (a) şi (b) din Acordul de parteneriat ACP-CE, şi a unor pachete care să acopere
            toate ţările ACP pentru FLEX 2006 şi FLEX 2007 (anii de aplicare 2005 şi 2006).

     (9)    Fondurile din cadrul celui de-al 9-lea FED disponibile pentru cooperarea şi integrarea
            regională sunt, în prezent, insuficiente pentru activităţile cu finanţare intra-ACP
            prevăzute şi pentru crearea fondurilor FLEX intra-ACP, în timp ce soldurile estimate
            din rezerva pentru dezvoltare pe termen lung depăşesc angajamentele previzionate.

     (10)   Poziţia Comunităţii în cadrul Consiliului de Miniştri ACP-CE ar trebui, prin urmare,
            să fie stabilită pentru a adopta o decizie de realocare a unei părţi din rezerva pachetului
            pentru dezvoltare durabilă a celui de-al 9-lea FED în favoarea alocării pentru
            cooperarea intra-ACP în cadrul pachetului pentru cooperare şi integrare regională,

     4
            JO L 156, 18.6.2005, p. 19.

RO                                                  6                                                     RO
 ---pagebreak---      DECIDE:

                                              Articolul 1

     Poziţia Comunităţii în cadrul Consiliului de Miniştri ACP-CE privind utilizarea rezervei
     pachetului pentru dezvoltare pe termen lung al celui de-al 9-lea Fond European de Dezvoltare
     se bazează pe proiectul de decizie al Consiliului de Miniştri ACP-CE, prezentat în anexă.

     Prezentului proiect de decizie îi pot fi aduse modificări minore, fără să fie necesară o nouă
     decizie a Consiliului.

     Adoptată la Bruxelles,

                                                Pentru Consiliu,
                                                Preşedintele

RO                                                7                                                  RO
 ---pagebreak---                                                   ANEXĂ

                                                 Proiect de

                           DECIZIE A CONSILIULUI DE MINIŞTRI ACP-CE

          de realocare a unei părţi din rezerva pachetului pentru dezvoltare pe termen lung al
            celui de-al 9-lea Fond European de Dezvoltare (FED) în favoarea alocării pentru
         cooperarea intra-ACP din cadrul pachetului pentru cooperare şi integrare regională al
                                           celui de-al 9-lea FED

     CONSILIUL DE MINIŞTRI ACP-CE,

     având în vedere Acordul de parteneriat între membrii grupului de state din zona Africii,
     Caraibelor şi Pacificului (denumiţi în continuare „statele ACP”), pe de o parte, şi Comunitatea
     Europeană şi statele sale membre, pe de altă parte, semnat la Cotonou la 23 iunie 20005 şi
     revizuit la Luxemburg la 25 iunie 20056 (denumit în continuare „Acordul de parteneriat ACP-
     CE”), în special alineatul (8) din anexa I,

     întrucât:

     (1)      În urma încheierii evaluărilor finale ale celui de-al 9-lea FED în conformitate cu
              articolele 5 şi 11 din anexa IV la Acordul de parteneriat ACP-CE, alocările de resurse
              ar trebui revizuite în lumina nevoilor curente şi a rezultatelor obţinute.

     (2)      Fondurile rezervate pentru finanţarea sprijinului pentru cooperare şi integrare
              regională şi dezangajările preconizate transferate în această rezervă înainte de sfârşitul
              anului 2007 sunt insuficiente pentru a răspunde noilor nevoi de creştere a impactului
              activităţilor intra-ACP.

     (3)      Ar trebui alocate fonduri suplimentare în vederea instituirii unui mecanism de
              finanţare intra-ACP pentru FLEX pentru anul 2006 şi, respectiv, 2007 (anii de aplicare
              2005 şi 2006), asigurând astfel un sprijin minim ţărilor expuse efectelor negative ale
              instabilităţii veniturilor din export, indiferent de nivelul soldurilor neangajate din
              pachetele B naţionale ale acestora.

     (4)      Soldurile neangajate din pachetele B naţionale pot să nu acopere nevoile preconizate şi
              sunt transferate în rezerva intra-ACP la data adoptării prezentei decizii, în vederea
              constituirii a cinci pachete B regionalizate pentru finanţarea acţiunilor viitoare de
              asistenţă umanitară şi de urgenţă în fiecare dintre aceste regiuni, pe baza solidarităţii
              regionale, şi a unei rezerve intra-ACP pentru asistenţă de urgenţă, în conformitate cu
              articolul 72 alineatul (3) literele (a) şi (b) din Acordul de parteneriat ACP-CE, în
              situaţiile excepţionale în care o astfel de asistenţă nu poate fi finanţată din bugetul
              comunitar.

     5
              JO L 317, 15.12.2000, p. 3.
     6
              JO L 287, 28.10.2005, p. 4.

RO                                                    8                                                    RO
 ---pagebreak---      (5)      Pachetul B regionalizat pentru regiunea Africii de est şi de sud şi Oceanul Indian
              reprezintă o valoare netă, după deducerea a 20 de milioane de euro destinate să
              compenseze mărirea ad hoc a pachetului B al Sudanului, finanţat din rezerva pentru
              dezvoltare pe termen lung; pentru regiunea Pacificului nu se constituie niciun pachet B
              regionalizat, întrucât soldurile pachetelor B au fost deja utilizate, într-o proporţie
              semnificativă, pentru un program regional de asistenţă în caz de dezastre naturale.

     (6)      Ar trebui alocate resurse suplimentare pentru reconstituirea fondurilor Instrumentului
              Financiar pentru Pace în Africa în cursul anului 2007, inclusiv pentru a sprijini
              intervenţia AMIS în Sudan.

     (7)      Ar trebui alocate resurse suplimentare pentru a finanţa o parte din cheltuielile curente
              ale Secretariatului ACP pentru anul 2008, asigurând astfel tranziţia până la intrarea în
              vigoare a celui de-al 10-lea FED.

     (8)      Ar trebui alocate resurse suplimentare pentru a consolida mecanismul financiar pentru
              cooperare tehnică intra-ACP, care este utilizat în principal pentru a acoperi nevoile de
              asistenţă tehnică, în special pentru pregătirea proiectelor.

     (9)      Este solicitată o contribuţie suplimentară la Fondul Global de Luptă împotriva
              HIV/SIDA, Tuberculozei şi Malariei (GFATM).

     (10)     Trebuie constituită o mică rezervă prudenţială pentru a permite acoperirea nevoilor noi
              şi neprevăzute intra-ACP în perioada de până la 31 decembrie 2007.

     (11)     Fondurile din cadrul celui de-al 9-lea FED, inclusiv dezangajările preconizate, nu mai
              pot fi angajate după 31 decembrie 2007, ceea ce face necesară identificarea unui
              mecanism care să permită angajarea soldurilor disponibile înaintea acestei date într-un
              mod eficient şi eficace, în sprijinul obiectivelor globale ale Acordului de parteneriat
              ACP-CE,

     DECIDE:

          Articolul 1 – Reconstituirea rezervei intra-ACP în cadrul pachetului pentru cooperare şi
                                             integrare regională

     1.        Toate fondurile disponibile în rezerva pentru dezvoltare pe termen lung la 31 martie
               2007 şi ajustate pentru rezultatele deciziilor finale care nu au fost introduse încă în
               conturi la acea dată, cu excepţia fondurilor pentru sprijinirea bugetului pentru 2008 al
               Centrului pentru Dezvoltarea Întreprinderii (CDE) şi al Centrului Tehnic pentru
               Cooperare Agricolă şi Rurală (CTA) (32 MEUR), a fondurilor pentru „programe cu
               risc ridicat” în ţările care au semnat o strategie de ţară (72,4 MEUR începând cu
               1.3.2007), a fondurilor pentru priorităţi politice în ţările care nu au semnat o strategie
               de ţară (30,2 MEUR începând cu 1.3.2007) şi a fondurilor pentru programul de
               asistenţă specială a Somaliei (36,1 MEUR), sunt transferate în rezerva intra-ACP din
               cadrul pachetului pentru cooperare şi integrare regională.

     2.        Toate fondurile din rezerva pentru sprijinirea bugetelor pentru 2008 ale CDE şi CTA,
               pentru finanţarea „programelor cu risc ridicat” în ţările care au semnat o strategie de
               ţară şi pentru finanţarea priorităţilor politice în ţările care nu au semnat o strategie de
               ţară, menţionate la alineatul (1), fonduri care nu au fost angajate până la 31

RO                                                     9                                                     RO
 ---pagebreak---             octombrie 2007, sunt transferate în rezerva intra-ACP din cadrul pachetului pentru
            cooperare şi integrare regională.

     3.     Toate dezangajările din cadrul celui de-al 9-lea FED şi a FED precedente introduse
            în sistemul contabil al Comisiei în perioada 1 aprilie–31 decembrie 2007 şi care
            corespund rezervei pentru dezvoltare pe termen lung sunt transferate în rezerva intra-
            ACP din cadrul pachetului pentru cooperare şi integrare regională.

     4.     Toate fondurile restante în cadrul programelor orientative naţionale care devin
            disponibile în cadrul rezervei pentru dezvoltare pe termen lung în perioada 1 august-
            31decembrie 2007 sunt transferate în rezerva intra-ACP din cadrul pachetului pentru
            cooperare şi integrare regională.

                            Articolul 2 – Alocarea fondurilor intra-ACP

     (1)    Fondurile disponibile în rezerva intra-ACP sunt utilizate în următoarele scopuri:

           (a)   constituirea:

                 (i)    unei rezerve intra-ACP pentru asistenţă de urgenţă, în temeiul articolului
                        72 alineatul (3) literele (a) şi (b) din Acordul de parteneriat ACP-CE, în
                        situaţiile excepţionale în care o astfel de asistenţă nu poate fi finanţată
                        din bugetul comunitar; acest pachet însumează 26 741 326 euro şi este
                        constituit prin preluarea a 15% din valoarea soldurilor neangajate rămase
                        în pachetele B ale ţărilor din regiunile respective, la data intrării în
                        vigoare a deciziilor finale de realocare;

                 (ii)   a cinci pachete B regionalizate, în valoare de 17 511 615 euro, pentru
                        regiunea Africii de sud, 48 920 391 euro pentru regiunea Africii de est şi
                        de sud şi Oceanul Indian, 31 945 340 euro pentru regiunea Africii de
                        vest, 16 139 355 euro pentru regiunea Africii Centrale şi 35 422 478 euro
                        pentru regiunea Caraibelor, pe baza a 85% din valoarea soldurilor
                        neangajate rămase în pachetele B ale ţărilor care fac parte din regiunile
                        respective, la data intrării în vigoare a deciziilor finale de realocare;

                 pachetele B regionalizate sunt mobilizate pentru contribuţiile la iniţiativele
                 convenite la nivel internaţional de reducere a datoriilor, prevăzute la articolul 3
                 alineatul (2) litera (b) din anexa IV la Acordul de parteneriat ACP-CE, şi
                 pentru asistenţa umanitară şi de urgenţă, prevăzută la articolele 72 şi 73 din
                 Acordul de parteneriat ACP-CE, pe baza solidarităţii regionale, în situaţiile
                 excepţionale în care o astfel de asistenţă nu poate fi finanţată din bugetul
                 comunitar;

           (b)   constituirea unui program FLEX intra-ACP, în valoare de 50 de milioane de
                 euro pentru 2006 (anul de aplicare 2005), în vederea asigurării unui sprijin
                 minim ţărilor expuse efectelor negative ale instabilităţii veniturilor din export,
                 indiferent de nivelul soldurilor neangajate din pachetele B naţionale înainte de
                 intrarea în vigoare a deciziilor de realocare din cadrul evaluării finale;

           (c)   reconstituirea fondurilor Instrumentului Financiar pentru Pace în Africa cu o
                 sumă de până la 80 de milioane de euro, acordată ca o contribuţie suplimentară

RO                                               10                                                    RO
 ---pagebreak---                   a FED pentru a asigura tranziţia până la intrarea în vigoare a celui de-al 10-lea
                  FED, pentru diferite activităţi de menţinere a păcii, de formare şi de dezvoltare
                  a capacităţilor, inclusiv sprijin pentru operaţiunea AMIS din Sudan, dintre care
                  45 de milioane de euro pe baza fondurilor intra-ACP disponibile, înainte de
                  reconstituirea fondurilor sale, menţionată la articolul 1, şi 35 de milioane de
                  euro după această reconstituire;

           (d)    completarea cu 5,5 milioane de euro a sprijinului instituţional acordat
                  Secretariatului ACP în vederea asigurării tranziţiei până la intrarea în vigoare a
                  celui de-al 10-lea FED, pentru a contribui la cheltuielile curente ale
                  Secretariatului ACP pentru 2008;

           (e)    suplimentarea cu 2,5 milioane de euro a mecanismului financiar pentru
                  cooperare tehnică intra-ACP;

           (f)    mobilizarea a 4 milioane de euro ca reportare urgentă a unui program de
                  eradicare a pestei bovine în Africa (PACE);

           (g)    constituirea unei rezerve prudenţiale regionale în valoare de 10 milioane de
                  euro pentru suplimentarea programului orientativ regional pentru regiunea
                  Africii de sud, în cazul în care programul de modernizare a şoselei Milange –
                  Mocuba (Mozambic) poate fi estimat şi poate trece prin procedura de
                  gestionare a Comitetului FED înainte de 1 august 2007; în cazul în care acest
                  program nu poate fi estimat la timp, rezerva prudenţială este transferată în
                  rezerva intra-ACP;

           (h)    constituirea unei rezerve prudenţiale intra-ACP în valoare de 20 de milioane de
                  euro, destinată acoperirii nevoilor noi şi neprevăzute care nu pot fi finanţate din
                  pachetele B regionalizate;

           (i)    instituirea unui program FLEX intra-ACP, stabilit provizoriu la valoarea de 35
                  de milioane de euro pentru 2007 (anul de aplicare 2006), în vederea asigurării
                  unui sprijin minim pentru acele ţări care sunt expuse efectelor negative ale
                  instabilităţii veniturilor din export, după regionalizarea pachetelor B pentru
                  asistenţa umanitară şi de urgenţă menţionată la alineatul (1) litera (a); acest
                  program ar putea fi suplimentat până la o valoare maximă de 15 milioane de
                  euro, provenită din fondurile neangajate din rezervele prudenţiale menţionate la
                  literele (g) şi (h) sau din dezangajările transferate în rezerva intra-ACP, în
                  conformitate cu articolul 1 alineatele (3) şi (4), care depăşesc estimările
                  iniţiale;

           (j)    completarea sprijinului acordat Fondului Global de Luptă împotriva
                  HIV/SIDA, Tuberculozei şi Malariei (GFATM) cu o valoare de 38 de milioane
                  de euro.

     (2)    În cazul în care sumele corespunzătoare rezervei intra-ACP sunt insuficiente pentru a
            acoperi toate nevoile identificate, programul menţionat la alineatul (1) litera (i) este
            redus în mod corespunzător. În cazul în care deficitul de fonduri este mai mare decât
            suma menţionată la litera (i), rezerva prudenţială menţionată la alineatul (1) litera (h)
            este redusă în mod corespunzător. Un deficit mai mare de fonduri determină o
            reducere a sumei menţionate la alineatul (1) litera (c).

RO                                                11                                                    RO
 ---pagebreak---      (3)      În cazul în care sumele corespunzătoare rezervei intra-ACP depăşesc estimările
              iniţiale sau în cazul în care fondurile alocate menţionate la alineatul (1) literele (c),
              (d), (e) şi (h) nu sunt utilizate în totalitate, fondurile suplimentare care devin
              disponibile şi care depăşesc plafonul stabilit pentru programul menţionat la alineatul
              (1) litera (i) vor fi mobilizate după cum urmează:

            (a)     o sumă de maxim 20 de milioane de euro ar putea fi utilizată pentru a sprijini
                    suplimentar Instrumentul Financiar pentru Pace în Africa, în cazul în care
                    fondurile alocate menţionate la alineatul (1) litera (c) au fost utilizate în
                    totalitate.

            (b)     orice fonduri restante după acoperirea nevoilor menţionate la litera (a) ar putea
                    fi folosite pentru a suplimenta Fondul Fiduciar pentru Infrastructură UE-ACP,
                    ca avans pentru alocările prevăzute în cadrul celui de-al 10-lea FED.

                                      Articolul 3 – Cerere de sprijin

     În conformitate cu articolul 13 alineatul (2) din anexa IV la Acordul de parteneriat ACP-CE,
     Consiliul de Miniştri ACP-CE invită Comisia să finanţeze acţiunile prevăzute la articolul 2.

                                     Articolul 4 – Intrarea în vigoare

     Prezenta decizie intră în vigoare la data adoptării.

     Adoptată la

                                                   Pentru Consiliul de Miniştri ACP-CE
                                                   Preşedintele

RO                                                   12                                                   RO